Liisa Lipsanen

Liisa Hellevi Lipsanen (o.s. Seppälä, s. 20. syyskuutahttps://www.merinfo.se/person/Vikbolandet/Liisa-Hellevi-Lipsanen-1940/bjtug-n29e 1940 KuusankoskiLiisa Lipsanen, Julkkisarkisto, Iltalehti. Viitattu 29.7.2017.) on suomalaissyntyinen, Ruotsissa asuva liikenainen, koulutukseltaan ekonomi. Hän on tullut tunnetuksi avioliitostaan 1972–2005 laulaja Dannyn eli Ilkka Lipsasen kanssa,Danny ja Liisa eroavat. Ilta-Sanomat 5.8.2005. Viitattu 29.7.2017. sekä liike-elämässä Seppälä-vaateketjun menestyskaudesta 1970- ja 1980-luvuilla yhdessä veljensä Hannu Seppälän kanssa.Seppälä toi maailman muotivirtaukset suomalaisten ulottuville, Yle Uutiset 2.2.2015. Viitattu 29.7.2017. Seppälän perheen perustama ja pitkään sisarusten johtama vaateketju myytiin vuonna 1988 Stockmannille.

Vuonna 1990 Lipsanen osti ruotsalaisen, pääosin 1600-luvulla rakennetun Mauritzbergin linnan Seppälän myynnistä saaduilla varoilla. Nykyään linnassa toimii muun muassa hotelli, konferenssikeskus ja ravintoloita. Vuonna 2008 Lipsanen valittiin Ruotsissa vuoden liike- ja virkanaiseksi kulttuurihistoriallisesti arvokkaan linnan entisöinnistä sekä ansioistaan sen liiketoiminnan kehittäjänä.Liisa Lipsanen vuoden liike- ja virkanaiseksi Ruotsissa, Helsingin Sanomat 8.3.2008. Vain tilaajille. Viitattu 29.7.2017. Mauritzbergia johtaa Liisa ja Ilkka Lipsasen poika Juha Lipsanen.

Vuonna 2017 Keskuskauppakamari palkitsi Lipsasen elämäntyöstään muotialalla.

Yksityiselämä
Liisa ja Ilkka Lipsasella on kolme lasta (s. 1972, 1976 ja 1977). Liisa Lipsanen on naimisissa entisen olympiatason miekkailijan, juristi Dicki Sörensenin kanssa.Danny on nyt isoisä - "Pikkuherra on Saksassa perheineen". Iltalehti 13.1.2016. Viitattu 29.7.2017.

Lähteet

Kirjallisuutta

Luokka:Suomalaiset yrittäjät
Luokka:Danny
Luokka:Ruotsalaiset yritysjohtajat
Luokka:Vuonna 1940 syntyneet
Luokka:Elävät henkilöt